PolyAgent/wiki_georgian_en_parallel_20231101 huggingface dataset:
ცვილის პალმები

ცვილის პალმები — სხვადასხვა გვარის პალმები, რომლებიც იძლევიან ცვილს. მათი სხვადასხვა ნაწილები დაფარულია ცვილის ფენით. აღსანიშნავია ცეროქსილონის (Ceroxylon) გვარი, საიდანაც განსაკუთრებით ცნობილია ორი სახეობა — ანდების ცეროქსილონი (C. alpinum, C. andicola) და კინდიოს ცეროქსილონი (C. quindiuense). მაღალი ხარისხის მცენარეულ ცვილს იძლევა და ამ მიმართულებით ერთ-ერთი მთავარი მცენარეა ბრაზილიური ცვილის პალმა, იგივე კარნაუბა (Copernicia cerifera, იგივე C. prunifera). ცვილის მიღება აგრეთვე შესაძლებელია სხვა რიგი პალმებისაგანაც: პარაგვაიში გავრცელებული კარანდა, ანუ თეთრი კოპერნიცია (C. australis, С. alba); სამხრეთ აშშ-ში გავრცელებული ხერხისებრი პალმეტო, იგივე სერენოა (Serenoa repens). ცვილს იღებენ ფოთლებიდან ან ღეროდან მოფხეკით, ფოთლების გამოლღობით.
სქოლიო
პალმები
ჩილიკინის რაიონი

ჩილიკინის რაიონი — რაიონი პერუში, ამასონასის რეგიონის ჩაჩაპოიასის პროვინციაში. 2007 წლის მონაცემებით, მოსახლეობა 851 ადამიანს შეადგენდა, სიმჭიდროვე 5.93 ადამიანი კმ²-ზე. ფართობი 143.43 კმ²-ია.
იხილეთ აგრეთვე
პერუს რაიონები
რესურსები ინტერნეტში
2007 წლის აღწერის მონაცემები
ამასონასის რეგიონის რაიონები
ჩაჩაპოიასის პროვინციის რაიონები
ბალეტმაისტერი

ბალეტმაისტერი — საბალეტო სპექტაკლების, აგრეთვე საოპერო, საოპერეტო, დრამატული წარმოდგენების ქორეოგრაფიული ნაწილის ავტორი და დამდგმელი. ბალეტმაისტერი ქმნის ქორეოგრაფიულ მოძრაობათა ისეთ სისტემას, რომელიც მკაფიოდ ხსნის მხატვრულ სახეებსა და სპექტაკლის იდეას. XX საუკუნეში შეიქმნა „ბალეტმაისტერის“ სინონიმი — ქორეოგრაფი.
ლიტერატურა
ბალეტი
გინდულმანი

გინდულმანი (ოფიციალურად გინდულმანის მუნიციპალიტეტი; ) ― მეოთხე კლასის მუნიციპალიტეტი ბოჰოლის პროვინციაში, ფილიპინებში. 2020 წლის აღწერით, მუნიციპალიტეტის მოსახლეობა 34 104 ადამიანს შეადგენს. მოიცავს 19 ბარანგაის.
კლიმატი
რესურსები ინტერნეტში
Guindulman
სქოლიო
ბოჰოლის პროვინციის მუნიციპალიტეტები
ბოლოკასა და ყვანჩალას მხიარული თავგადასავლები

ბოლოკასა და ყვანჩალას მხიარული თავგადასავლები — ქართული კომიქსების სერია. მისი მხატვარი და ტექსტის ავტორი იყო გია ლაფაური.
პერსონაჟები
კომიქსის მთავარი პერსონაჟი ორია. ბოლოკა არის ანთროპომორფული ბოლოკი. მისი მეგობარი ყვანჩალა არის ყვავი.
ისტორიები
1991 წელს გამომცემლობა „სამშობლოს“ მიერ დაბეჭდილ კრებულში „ბოლოკასა და ყვანჩალას მხიარული თავგადასავლები“ შეტანილია:
თეთრი დათვი ტროპიკებში
ბოლოკა და ყვანჩალა უდაბნოში
ავტორალი დედამიწის გარშემო
ბოლოკა და ყვანჩალა კოსმოსში
ჩაძირული ხომალდის განძი
ბოლოკა, ყვანჩალა და მეკობრეები
სქოლიო
1991 წლის კომიქსები
მიხაი იშტვანოვიჩი

მიხაი იშტვანოვიჩი (XVII-XVIII ს.ს.) — უნგრელ-რუმინელი სტამბის ოსტატი, ვახტანგ VI-ის სტამბის ერთ-ერთი გამმართავი. მას საქართველოში „უნგროვლახელს“, „სტეფანეს შვილს“ უწოდებდნენ. ის წარმოშობით ტრანსილვანიიდან, „არდიალიდან იყო და ეკუთვნოდა ვლახელი გლეხების იმ მრავალრიცხოვან წრეს, რომელიც ყმად ედგა უნგრელ მებატონეებს. მათ კარზე მყოფი ვლახელ ყმათა სახელები კი გაუნგრულებას განიცდიდა.“ სტამბის მოსაწყობად იშტვანოვიჩი საქართველოში რუმინეთიდან ანთიმოზ ივერიელმა ვახტანგ VI-ის თხოვნით გამოგზავნა. ის საქართველოში 1707 წელს უნდა წამოსულიყო. 1709 წელს გამოცემულ სახარებისა და სხვა წიგნების ანდერძებში ნათქვამია, რომ ვახტანგმა „მიიღო სტამბა ვლახეთით“. თვით ვახტანგი თავის ანდერძში, რომელიც ჩვენამდე მოღწეულ ყველა გამოცემას ახლავს, ამბობს: „მოვიყვანე მესტამბე ვლახეთით და გავაკეთე სტამბა“. მიხაი იშტვანოვიჩი 1709 წლის სახარების ანდერძში ასე ახასიათებს თავის ღვაწლს სტამბის მოწყობის საქმეში: „ხოლო ყოველივე საქმენი, რაოდენნი იხილვებიან-ასონი, ორღანონი და ყოველნი სახმარნი სტამბისა, დაწყებით სრულყოფამდი, მოქმედი და წინამძღოლი მე ვარ, უნდო მონა თქვენი“.
ლიტერატურა
გიორგი პაიჭაძე, „ვახტანგ მეექვსე“, თბ., „მეცნიერება“, 1981;
ო.გვინჩიძე, „ანთიმ ივერიელი“, თბ., 1973.
უნგრელი მესტამბეები
რუმინელი მესტამბეები
ალბანეთის ბანკი

ალბანეთის ბანკი — ცენტრალური ბანკი ალბანეთში. სათავო ოფისი მდებარეობს ქვეყნის დედაქალაქ ტირანაში. ბანკს აგრეთვე ხუთი ფილიალი გააჩნია, რომლებიც განლაგებულია შკოდერში, გიროკასტრაში, ელბასანში, კორჩასა და ლუშნიაში.
ისტორია
1925 წლის 15 მაისს ალბანეთის ხელისუფლებასთან შეთანხმებით იტალიურმა კონსორციუმმა ალბანეთის ეროვნული ბანკი დააფუძნა. ბანკის სათავო ოფისი დურესში მდებარეობდა, ხოლო ადმინისტრაციული კომიტეტი - რომში. 1926 წლის მარტში ბანკმა ბანკნოტების გამოშვება დაიწყო. 1944 წელს ეროვნულ ბანკს ალბანეთის სახელმწიფო ბანკი დაერქვა. 1945 წლის იანვარში ანტიფაშისტური ეროვნულ-განმათავისუფლებელი საბჭოს პრეზიდიუმის გადაწყვეტილებით, გაუქმდა სახელმწიფო ბანკის უცხოური კონცესია. 1945 წლის 3 იანვარს მიიღეს ალბანეთის სახელმწიფო ბანკის შესახებ კანონი და განსაზღვრა მისი როგორც ცენტრალური ბანკის სტატუსი.
1992 წლის 22 აპრილს ალბანეთის სახელმწიფო ბანკს სახელი შეეცვალა ალბანეთის ბანკით.
სქოლიო
რესურსები ინტერნეტში
ალბანეთის ბანკის ოფიციალური საიტი
ცენტრალური ბანკები
ალბანეთის ეკონომიკა
ჰაზირა

ჰაზირა (ნამდვილი სახელი და გვარი აბრამ აბრამოვი; დ. 1845, შულავერი — გ. 12 იანვარი, 1922, თბილისი) — თბილისელი მგოსანი, დაირის დაკვრის ოსტატი, აშუღი. ეროვნებით სომეხი, საიათნოვას ცნობილი მემკვიდრე.
ჰაზირას პოეზიისათვის დამახასიათებელია პატრიოტული და სოციალური თემატიკა. როგორც ამქრის უსტაბაშს, ჰაზირას არაერთი შეგირდი დაულოცავს ოსტატად. ისინი დადიოდნენ საქართველოს დაბა-სოფლებში და ავრცელებდნენ თავისი მასწავლებლის სიმღერებს, რომელთაგან აღსანიშნავია „აღზდექ, თამარ დედოფალო, შენთვის ტირის საქართველო“, „სადაც არის გათენდება, აღზდექ, მუშავ, შენ!“ და სხვა. ქართულ თეატრში წარმოდგენის აქტებს შორის ჰაზირას „დარფა“ უკრავდა და მღეროდა პიესის შესაბამის ლექსებს, რითაც აძლიერებდა წარმოდგენის ემოციურ ზეგავლენას.
ლიტერატურა
რესურსები ინტერნეტში
აშუღი ჰაზირა
დაბადებული 1845
გარდაცვლილი 12 იანვარი
გარდაცვლილი 1922
ქართველი პოეტები
ჰირომი კავაკამი

ჰირომი კავაკამი (川 上 弘 美, კავაკამი ჰირომი, დ. 1958 ) — იაპონელი მწერალი, რომელიც ცნობილია თავისი მხატვრული ლიტერატურით, პოეზიითა და ლიტერატურული კრიტიკით. მან მიიღო მრავალი იაპონური ლიტერატურული პრემია, მათ შორის აკუტაგავას პრემია, ტანიძაკის პრემია, იომიურის პრემია და იზუმი კიუკას სახელობის ლიტერატურული პრემია. მისი ნამუშევრები ადაპტირებულია ფილმებისთვის და თარგმნილია 15-ზე მეტ ენაზე.
ადრეული ცხოვრება და განათლება
კავაკამი დაიბადა ტოკიოში 1958 წელს და გაიზარდა ტაკაიდოს სამეზობლოში ქალაქ სუგინამიში . მან დაამთავრა ოჩანომიზუს ქალთა კოლეჯი 1980 წელს.
კარიერა
კოლეჯის დამთავრების შემდეგ კავაკამიმ დაიწყო წერა და რედაქტირება იაპონური სამეცნიერო ფანტასტიკის ჟურნალისთვუს (NW-SF). მისი პირველი მოთხრობა „შო-შიმოკუ“ („დიპტერა“) გამოჩნდა 1980 წელს. ის ასევე ასწავლიდა მეცნიერებას საშუალო სკოლაში, მაგრამ დიასახლისი გახდა, როდესაც მისმა ქმარმა სამუშაოს გამო საცხოვრებელი ადგილი შეიცვალა.
1994 წელს, 36 წლის ასაკში, კავაკამის დებიუტი შედგა, როგორც ლიტერატურული ფანტასტიკის ჟანრის მწერლის, მოთხრობების კრებულით, სახელწოდებით ღმერთი (Kamisama ). 1996 წელს ფეხის დადგმა გველზე (Hebi wo fumi) მიიღო აკუტაგავას პრემია, იაპონიის ერთ-ერთი ყველაზე პრესტიჟული ლიტერატურული პრემია. მოგვიანებით იგი ინგლისურად ითარგმნა სათაურით Record of a Night Too Brief. მან მიიღო ტანიძაკის პრემია 2001 წელს რომანისთვის ქეისი ან უცნაური ამინდი ტოკიოში (Sensei no kaban ), სიყვარულის ისტორია ოცდაათი წლის ქალსა და მის ყოფილ მასწავლებელს, სამოცდაათ წელს გადაცილებულ მამაკაცს შორის მეგობრობისა და რომანის შესახებ. ფუკუშიმა დაიიჩის ბირთვული კატასტროფის შემდეგ, კავაკამიმ გადაწერა მისი სადებიუტო მოთხრობა „ღმერთი“ („Kamisama“), შეინარჩუნა ტექსტის ორიგინალი ნაკვეთი, მაგრამ ფუკუშიმას მოვლენები დაუმატა ისტორიას.
2014 წელს იაპონიაში ქვეყნის მასშტაბით გამოვიდა ფილმი Nishino Yukihiko no Koi to Bōken, რომელიც გადაღებულია კავაკამის 2003 წლის ამავე სახელწოდების რომანის მიხედვით და მთავარ როლებში არიან იუტაკა ტაკენუჩი და მაჩიკო ონო. იმავე წელს გამოქვეყნდა კავაკამის რომანი „სუისეი“. 2015 წელს სუისეიმ მოიგო იომიურის 66-ე პრიზი, შესარჩევი კომიტეტის წევრმა იკო ოგავამ შეაქო წიგნი ლიტერატურული ჰორიზონტის გაფართოებისთვის 2016 კავაკამის 14 მოთხრობის კრებულმა მიიღო იზუმი კიოკას 44-ე ლიტერატურული პრემია.
წერის სტილი
კავაკამის ნამუშევრები იკვლევს ემოციურ ბუნდოვანებას ყოველდღიური სოციალური ურთიერთობების ინტიმური დეტალების აღწერით. მისი მრავალი მოთხრობა მოიცავს ფანტაზიის და ჯადოსნური რეალიზმის ელემენტებს. მის მწერლობას ადარებენ ლუის კეროლისა და ბანანა იოშიმოტოს შემოქმედებას. თავად ავტორმა თავისი გავლენის მოტივად დაასახელა გაბრიელ გარსია მარკესი და ჯ. ჯ. ბალარდი . მისი მრავალი მოთხრობა, რომანი და ესე თარგმნილია ინგლისურად, მათ შორის „ღმერთი“ („Kamisama“) , „მთვარე და ბატარეები“ (ამონაწერი Sensei no kaban) , „მოგერა ვოგურა“ და „ცისფერი მთვარე“ .
რესურსები ინტერნეტში
Hiromi Kawakami at J'Lit Books from Japan
Synopsis of Manazuru at JLPP (Japanese Literature Publishing Project)
Review of "Strange Weather in Tokyo", Booklover Book Reviews
სქოლიო
აკუტაგავას პრემიის მფლობელები
იაპონელი მწერლები
დაბადებული 1958
უილიამ ჯილბერტ გრეისი

უილიამ ჯილბერტ გრეისი (დ. 18 ივლისი, 1848 — გ. 23 ოქტომბერი, 1915) — ინგლისელი მოყვარული კრიკეტის მოთამაშე. აღიარებულია ყველა დროის საუკეთესო მოთამაშედ. უბადლო სპორტსმენი და წარმოსადეგი გარეგნობის მქონე გრეისი ვიქტორიანული ინგლისის სიამაყე იყო. უილიამ გრეისს უდიდესი წვლილი მიუძღვის კრიკეტის, როგორც სპორტის სახეობის, მთელი მსოფლიოს მასშტაბით პოპულარიზაციაში.
უილიამ ჯილბერტ გრეისმა და მისმა ორმა ძმამ კრიკეტის თამაში ადრეულ ბავშვობაში ისწავლეს. მათი პირველი მასწავლებელი დედა იყო. მისის გრეისი ჩინებული მწვრთნელი გამოდგა, რადგან შემდგომში სამივე ძმა მშობლიური საგრაფოს, გლოსტერშირის, კრიკეტის ძირითად გუნდში მიიღეს.
გრეისი პირველ ადგილზე მუდამ კრიკეტს აყენებდა. პირად ცხოვრებას სპორტისთვის ხელი არ უნდა შეეშალა. 1893 წელს იგი დაოჯახდა და თაფლობის თვე ავსტრალიაში გაატარა, რადგან იქ ტურნირი იმართებოდა.
გრეისი განათლებით ექიმი იყო, თუმცა მის ძირითად საქმინაობად მაინც კრიკეტი დარჩა. მან პირველი სერიოზული მატჩი 16 წლისამ ითამაშა და 60 წლამდე ამ სპორტისთვის თავი არ დაუნებებია. ამ ხნის განმავლობაში გრეისმა თამაშის ყველა ასპექტში ახალი სტანდარტები დაამკვიდრა. იგი შეუდარებელი მომგერიებელი იყო, თუმცა მიმწოდებლისა და მოედნის მოთამაშის როლშიც არანაკლებ კარგად გამოდიოდა.
თავისი სპორტული კარიერის განმავლობაში გრეისმა 54 896 ქულა მოიპოვა (მათ შორის, 126-ჯერ — ასეულები), აიღო 2 876 კარი და ხელით გააჩერა 877 ბურთი. 1871 წლის სეზონზე იგი თითო თამაშში საშუალოდ 78,25 ბურთს იგერიებდა, რაც ორჯერ აღემატებოდა ინგლისის მეორე საუკეთესო მოთამაშის შედეგს, ხოლო 1876 წლის სეზონში თავის გუნდს 344,177 და 318 ქულა მოუტანა პირველი ლიგის მატჩების ზედიზედ სამ ინინგში. გრეისი გლოსტერშირის საგრაფოს ნაკრების კაპიტანი იყო და ქვეყნის ჩემპიონატში არაერთხელ მოიპოვა განმარჯვება საკუთარ გუნდთან ერთად. მან 13-ჯერ ითამაშა ინგლისის ნაკრების კაპიტნად ავსტრალიის წინააღმდეგ.
რესურსები ინტერნეტში
William Gilbert Grace
William Gilbert Grace
დაბადებული 18 ივლისი
დაბადებული 1848
გარდაცვლილი 23 ოქტომბერი
გარდაცვლილი 1915
კლემენტ VI

კლემენტ VI (ერისკაცობაში პიერ როჟე დე ბოფორ–ტიურენი; დ. 1291 — გ. 6 დეკემბერი, 1352) — ფრანგი რომის პაპი 1342–1352 წლებში. პაპობა მოუწია ავინიონის ტყვეობის პერიოდში (1309–1377).
ბენედიქტელების ორდენის წევრი, თავდაპირველად იყო რუანის არქიეპისკოპოსი, შემდეგ მიიღო კარდინალის წოდება.
მისი ინტრონიზაცია მოხდა 1342 წლის 19 მაისს. თავისი პონტიფიკატის პერიოდში დანიშნა 25 კარდინალი, საიდანაც 19 წარმოშობით იყო სამხრეთი საფრანგეთიდან, მისი სამშობლოდან. 8 მათ შორის მისი ნათესავები იყვნენ, მათ შორის პიერ როჟე დე ბოფორი, რომის მომავალი პაპი გრიგოლი XI-ის სახელწოდებით.
1352 წლის 2 დეკემბერს, რომში, წმ. პეტრეს ტაძრის გუმბათში, სანთლებისგან გაჩნდა ცეცხლი და მთელი გუმბათი ჩამოინგრა. რამდენიმე დღეში რომში გავრცელდა ინფორმაცია პაპის გარდაცვალების შესახებაც.
იხილეთ აგრეთვე
ფრანგი პაპების სია
პაპების ავინიონის ტყვეობა
რესურსები ინტერნეტში
ენციკლოპედია „ბრიტანიკა“
რომის პაპები
დაბადებული 1291
გარდაცვლილი 6 დეკემბერი
გარდაცვლილი 1352
ფრანგი პაპები
KonLive Distribution

KonLive Distribution (or simply KonLive) was a record label founded by R&B singer Akon in 2007. Launched as a joint venture between Jimmy Iovine's Interscope Records, the label was to allow both parties to manage the career and recording catalogue of singer Lady Gaga. Other notable acts signed to the label included Kardinal Offishall, Colby O'Donis, Brick & Lace, Mali Music, Natalia Kills, Jeffree Star, R. City, Ya Boy, and Verse Simmonds.
Artists
Redd Hott
Dylan Dilinjah
Zewdy
Former artists
Lady Gaga
Kardinal Offishall
Ya Boy
Brick & Lace
Natalia Kills
Jeffree Star
Colby O'Donis
Mali Music
Discography
See also
Konvict Muzik
References
American record labels
Record labels established in 2006
Contemporary R&B record labels
Hip hop record labels
Vanity record labels
Labels distributed by Universal Music Group
Akon
vi:Kon Live Distribution
ფორბიის ბრძოლა

ფორბიის ბრძოლა — მეექვსე ჯვაროსნული ლაშქრობის შემდგომი ბრძოლა. გაიმართა 1244 წლის 17-18 ოქტომბერს ერთი მხრივ, ჯვაროსნებისა და დამასკის აიუბიდების გაერთიანებულ არმიასა და მეორე მხრივ, ეგვიპტის აიუბიდებს შორის.
ბრძოლა
ბრძოლა დაიწყო 17 ოქტომბრის დილას, ამ შეტაკებაში ეგვიპტელებთან ერთად ქრისტიანი რაინდებიც ჩაებნენ. ეგვიპტელებმა დაიკავეს თავიანთი პოზიციები. 18 ოქტომბრის დილას ბეიბარსმა განაახლა ბრძოლა და ხვარაზმელები გამოიყვანა დამასკის ცენტრის მოკავშირე ხაზების წინააღმდეგ საბრძოლველად. ცენტრი გაარღვიეს გააფთრებული შეტევის შედეგად, რის შემდეგაც ხვარაზმელებმა დაარტყეს მოკავშირე ჯარების მარცხენა ფლანგს და სწრაფად მიმოფანტეს ბედუინები. ამირას კავალერია თითქმის მთლიანად განადგურდა. ალ-მანსულ-იბრაჰიმმა ბრძოლის ველიდან გაიყვანა 280 გადარჩენილი ჯარისკაცი, მისი ძალებიდან სულ ეს გადარჩა. ხვარაზმეების მრისხანე შეტაკების შედეგად ჯვაროსნების ფლანგი შეერია მამლუქების ფლანგს, რომლებიც მათ წინაშე იდგა და თავდაპირველად წარმატებას მიაღწია, რითაც გამოიწვია ბეიბარსის აღშფოთება. ჯვაროსნებზე ხორეზმელების ზეწოლამ გამოიწვია კარგად შეიარაღებულ რაინდთა – ფეხოსანთა რაზმში არეულობა. ამ ბრძოლაში დაიღუპა 5 000 ჯვაროსანი, 800 კი ტყვედ ჩავარდა, მათ შორის გოტიე IV დე ბრიენი. ბრძოლას გადაურჩა 33 ტამპლიერი, 27 ჰოსპიტალიერი და 3 ტევტონის ორდენის რაინდი. ფილიპ დე მონფორი და იერუსალიმის პატრიარქი გაიქცნენ ასკალონში. ტამპლიერების მაგისტრი არმან დე პერიგორი, ტირის მთავარეპისკოპოსი, ლიდიისა და რამლის ეპისკოპოსები ბრძოლაში დახოცეს.
შედეგები
პაპმა ინოკენტი IV-მ 1245 წელს, ლიონის პირველ საეკლესიო კრებაზე ხალხს მოუწოდა ახალი ჯვაროსნული ლაშქრობისაკენ, მაგრამ ფრანგებს არ შეეძლოთ აღედგინათ თავისი ძალაუფლება წმინდა მიწაზე. იერუსალიმის სამეფო აღმოჩნდა კიდევ უფრო მძიმე მდგომარეობაში ფორბიასთან ბრძოლის შემდეგ ვიდრე მანამდე იყო. მათ ვერ შეძლეს გამოეყვანათ იმდენივე დიდი ჯარი როგორც ჰატინის ბრძოლაში და მეტად აღარ ცაუტარებიათ შეტევითი ოპერაციები. გამარჯვება არ იყო წარმატებული აიუბიდებისთვის. ხვარაზმელები აჯანყდნენ მაგრამ 1246 წელს დაამარცხა ელ-მანსურმა. რუქნ-ად-დინ ბეიბარსი შეუერთდა ხვარაზმელებს და მოგვიანებით ალ-სალიჰ აიუბიდის ციხეში გარდაიცვალა.
ლიტერატურა
Robert Payne (1985). The Dream and the Tomb. Stein and Day/Publishers. ISBN 0-8128-6227-9.
Joseph Drory (September 2003). «Al-Nasir Dawud: A Much Frustrated Ayyubid Prince». Al-Masaq 15 (2): 161—187.
მეექვსე ჯვაროსნული ლაშქრობის შემდგომი პერიოდი
XIII საუკუნის ბრძოლები
ფუენტეს-დე-ანდალუსია

ფუენტეს-დე-ანდალუსია — მუნიციპალიტეტი ესპანეთში, შედის ანდალუსიის ავტონომიური გაერთიანების სევილიის პროვინციის ესიხის კომარკის შემადგენლობაში. ფართობი — 150 კმ². მოსახლეობა — 7152 კაცი (2020 წ.).
იხილეთ აგრეთვე
სევილიის მუნიციპალიტეტები
რესურსები ინტერნეტში
ფუენტეს-დე-ანდალუსის მუნიციპალიტეტის ოფიციალური საიტი
სქოლიო
სევილიის მუნიციპალიტეტები
რამაზ თედორაძე

რამაზ თედორაძე (დ. 20 იანვარი, 1964 , სოფელი ხიზაბავრა, ასპინძის რაიონი) — ქართველი ინჟინერი, მეცნიერი, პოლიტიკოსი.
1986 წელს დაამთავრა შრომის წითელი დროშის ორდენოსანი ვ. ი. ლენინის სახელობის საქართველოს პოლიტექნიკური ინსტიტუტი. 2004-2008 წლებში იყო საქართველოს მე-6 მოწვევის პარლამენტის წევრი (ასპინძის მაჟორიტარი), საარჩევნო ბლოკი: „საქართველოს ლეიბორისტული (შრომის) პარტია“. 2008-2012 წლებში — საქართველოს მე-7 მოწვევის პარლამენტის წევრი პარტიული სიით, საარჩევნო ბლოკი: „შალვა ნათელაშვილი — საქართველოს ლეიბორისტული პარტია“.
რესურსები ინტერნეტში
დაბადებული 20 იანვარი
დაბადებული 1964
საქართველოს VI მოწვევის პარლამენტის წევრები
საქართველოს VII მოწვევის პარლამენტის წევრები
საქართველოს პოლიტექნიკური ინსტიტუტის კურსდამთავრებულები (1986)
ასპინძის მუნიციპალიტეტში დაბადებულები
რამაზ
ბორის იაკობი

ბორის იაკობი
ბორის სიმონის ძე იაკობი (მორიც ჰერმან) (დ. 21 სექტემბერი, 1801, პოტსდამი — გ. 11 მარტი [ძვ. სტ. 27 თებერვალი], 1874, პეტერბურგი) — რუსი ფიზიკოსი და ელექტროტექნიკოსი. პეტერბურგის მეცნიერებათა აკადემიის წევრი (1847–იდან). 1823 დაამთავრა გეტინგენის უნივერსიტეტი. მუშაობდა ელექტრომაგნეტიზმისა და მისი პრაქტიკული გამოფენის პრობლემებზე. 1838 მსოფლიოში პირველმა ელექტროძრავა გამოიყენა გემის ასამოძრავებლად. ე. ლენცთან ერთად საფუძვლიანად გამოიკვლია ელექტრომაგნიტები. 1838 გამოიგონა გალვანოპლასტიკა და ბევრი რამ გააკეთა მის დასანერგად სასტამბო და სამონეტო საქმეში, აგრეთვე სამხატვრო ნაკეთობათა წარმოებაში. 1840-1850 შეიმუშავა 10-ზე მეტი სახეობის ტელეგრაფის აპარატის კონსტრუცია. გამოიგონა ელექტრულ წრედში დენის ძალის მარეგულირებელი ხელსაწყო (აგომეტრი); მნიშვნელოვანი ნაშრომები აქვს სამხედრო ელექტროტექნიკაში, მეტროლოგიაში.
ლიტერატურა
Борис Семенович Якоби. Библиографический Указатель. Сост. М. Г. Новлянская, М.-Л., 1953;
რესურსები ინტერნეტში
რუსი ფიზიკოსები
Cardiocondyla emeryi

Cardiocondyla emeryi is a species of ant in the subfamily Myrmicinae. There are two subspecies recognized. The type subspecies is found in numerous countries, through its large introduced range.
Subspecies
Cardiocondyla emeryi emeryi Forel, 1881
Cardiocondyla emeryi fezzanensis Bernard, 1948 - Algeria
Distribution
The species is distributed in Angola, Botswana, Cameroun, Colombia, Comoros, Ghana, Kenya, Mozambique, Nigeria, Rwanda, Saint Helena, Saudi Arabia, South Africa, Sudan, Tanzania, Uganda, United Arab Emirates, Yemen, Zimbabwe, Borneo, Cook Islands, Fiji, French Polynesia, Hawaii, Niue, Samoa, Tonga, Madagascar, Mauritius, Seychelles, United States, Bahamas, Barbados, Bermuda, Brazil, British Virgin Islands, Costa Rica, Cuba, Dominican Republic, Ecuador, Galapagos Islands, Haiti, Honduras, Mexico, Netherlands Antilles, Puerto Rico, Puerto Rico, Turks and Caicos Islands, Sri Lanka, Thailand, Vietnam, Canary Islands, Egypt, Iran, Israel, Spain and Switzerland.
References
External links
at antwiki.org
PIAkey
Animaldiversity.org
Myrmicinae
Hymenoptera of Asia
Insects described in 1881
ძვ. წ. 1440-იანები

ძვ. წ. 1440-იანები
მოვლენები
ძვ. წ. 1450 – მილეტში სახლდებიან ბერძნები.
მნიშვნელოვანი პიროვნებები
ძვ. წ. XV საუკუნე
ძიუდოს მსოფლიო ჩემპიონატი 2014

ძიუდოს მსოფლიო ჩემპიონატი 2014 — 2014 წლის ძიუდოს მსოფლიო ჩემპიონატი, რომელიც ტარდება ჩელიაბინსკში, რუსეთში. ჩემპიონატი ტარდება 2014 წლის 25 აგვისტოდან 31 აგვისტომდე. თითოეულმა ქვეყანამ უნდა წარმოადგინოს ჩემპიონატში მონაწილე 18 ძიუდოისტი, რომლებიც მონაწილეობას მიიღებენ და იასპარეზებენ 14 კატეგორიაში (7 ვაჟთა და 7 ქალთა), თუმცა თითოეულ კატეგორიაში დასაშვებია ერთი ქვეყნიდან მაქსიმუმ ორი მონაწილე.
ადგილი
ჩემპიონატი ტარდება ტრაქტორის ყინულის არენაზე, რომელიც ყინულის ჰოკეის არენაა. თუმცა სპეციალურად ამ ჩემპიონატისთვის საგულდაგულოდ გაადააკეთეს. არენა გათვლილია 7.500 მაყურებელზე. სარემონტო სამუშაობი 2014 წლის აგვისტოს პირველი ნახევრიდან დაიწყო. სპორტის დარბაზი "ახალგაზრდული" კი გამოყენებული იქნება მონაწილეთა მომზადებისთვის.
ლოგო
ძიუდოს 2014 წლის მსოფლიო ჩემპიონატის ლოგო შედგება ლურჯი და თეთრი ფერის მართკუთხედებისგან, რომელსაც ქვევიდან გარს ეკვრის წითელი ფერის ქამარი (მეორე ვარიანტში გამოყენებულია წითელი ფერის მართკუთხედი). ლოგოში გამოყენებული ფერები აღნიშნავს რუსეთის დროშის ფერებს. ლოგოზე გამოსახულია თეთრი ფერის სილუეტით ვლადიმერ პუტინი. სურათი აღებული წიგნიდან "ისწავლე ძიუდო ვლადიმერ პუტინთან ერთად".
საპრიზო ფონდი
ჩემპინატის საპრიზო ფონდი შეადგენს 300.000 $. პირველ ადგილზე გასული ყოველი მონაწილე მიიღებს 6.000 $ (4.800 ძიუდოისტს და 1.200 მწვრთნელს). მეორე ადგილზე გასული მონაწილე მიიღებს 4.000 $ (3.200 ძიუდოისტს და 800 მწვრთნელს), მესამე ადგილზე გასულებს კი 2.000 $ (1.600 ძიუდოისტს და 400 მწვრთნელს). ხოლო ჩემპიონატის საუკეთესო ძიუდოისტს (1 კაცთა და 1 ქალთა შორის) დამატებით გადაეცემა 2.000 $.
გუნდურ შეჯიბრებაში გამარჯვებული გუნდი მიიღებს 25.000 $ (20.000 ძიუდოისტებს და 5.000 მწვრთნელს), მეორე ადგილზე გასული გუნდი 15.000 $ (12.000 ძიუდოისტებს და 3.000 მწვრთნელს), ხოლო მესამე ადგილზე გასული გუნდები კი 5.000 $ (4.000 ძიუდოისტებს და 1.000 მწვრთნელს).
ცხრილი
ყველა დრო არის ადგილობრივი.
საპრიზო ადგილები
მედლის მფლობელები
კაცები
ქალები
რესურსები ინტერნეტში
ოფიციალური გვერდი (რუსულად)
ოფიციალური გვერდი (ინგლისურად)
2014
ეგვიპტის ოცდამეხუთე დინასტია

ეგვიპტის ოცდამეხუთე დინასტია — ძველი ეგვიპტის სამეფო დინასტია. მისი წევრები ეგვიპტეს ძვ. წ. 732 წლიდან მართავდნენ, მათი მმართველობა ძვ. წ. 653 წელს დასრულდა, მათ შემდეგ ეგვიპტეს ოცდამეექვსე დინასტია მართავდა.
რესურსები ინტერნეტში
ეგვიპტის ოცდამეხუთე დინასტია
ძველი ეგვიპტის დინასტიები
ეგვიპტის ოცდამეხუთე დინასტია
ვლადიმერ ნემიროვიჩ-დანჩენკო

ვლადიმერ ნემიროვიჩ-დანჩენკო (დ. 11 დეკემბერი, 1858, შემოქმედი — გ. 25 აპრილი, 1943) — რუსი რეჟისორი, თეატრალური მოღვაწე, დრამატურგი. სსრკ სახალხო არტისტი (1936).
ბიოგრაფია
დაიბადა 1858 წელს ოზურგეთის მაზრის სოფელ შემოქმედში სამხედრო მოსამსახურის ოჯახში. დედა იყო უკრაინულ-სომხური წარმოშობის. სწავლობდა თბილისის სათავადაზნაურო გიმნაზიაში. 1876-1879 წლებში სწავლობდა მოსკოვის უნივერსიტეტის ფიზიკა-მათემატიკის ფაკულტეტზე.
70-იანი წლებიდან მოღვაწეობდა თეატრალურ კრიტიკაში. ავტორია მრავალი რომანისა, მოთხრობისა და პიესისა. მისი პიესები იდგმებოდა რუსეთის სხვადასხვა თეატრების სცენებზე. ნემიროვიჩ-დანჩენკო საფუძვლიანად იცნობა მის თანამედროვე რუსულ თეატრალურ ხელოვნებას და აუცილებლად მიაჩნდა მისი გარდაქმნა. მან შესთავაზე კონსტანტინე სტანისლავსკის, რომ ერთად განესაზღვრათ ახალი თეატრის იდეული, ეთიკური და მხატვრული პრინციპები. მათ შეიმუშავეს პროგრამა და 1898 წელს დააფუძნეს „ყველასთვის ხელმისაწვდომი სამხატვრო თეატრი“, რომელსაც მოგვიანებით მოსკოვის სამხატვრო აკადემიური თეატრი ეწოდა. თეატრის რეპერტუარს განსაზღვრავდა ნემიროვიჩ-დანჩენკო. მან თეატრში ანტონ ჩეხოვი და მაქსიმ გორკი მიიყვანა.
1919 წელს თეატრთან მან დააარსა მუსიკალური სტუდია, რომელიც 1926 წლიდან მისი სახელობის მუსიკალურ თეატრად გადაკეთდა.
1983-1990 წლებში ნემიროვიჩ-დანჩენკოს მშობლიურ სოფელში მოქმედებდა მისი სახლ-მუზეუმი. ამჟამად ტერიტორია მონასტერ ეკუთვნის.
დადგმული სპექტაკლები
1898-1916 წლები
1898 - „თოლია“ (ჩეხოვი)
1899 - „ძია ვანია“ (ჩეხოვი)
1899 - „მარტოსულნი“ (ჰაუპტმანი)
1900 - „როცა ჩვენ, მკვდრები, ვიღვიძებთ“ (იბსენი)
1901 - „სამი და“ (ჩეხოვი)
1902 - „ფსკერზე“ (გორკი)
1903 - „საზოგადოების ბურჯნი“ (იბსენი)
1903 - „იულიუს კეისარი“ (შექსპირი)
1904 - „ალუბლის ბაღი“ (ჩეხოვი)
1906 - „ბრანდი“ (იბსენი)
1908 - „როსმერსჰოლმი“ (იბსენი)
1910 - „ძმები კარამაზოვები“ (დოსტოევსკი)
1925-43 წლები
1929 - „ბლოკადა“ (ივანოვი)
1930 - „აღდგომა“ (ტოლსტოი)
1936 - „ლიუბოვ იაროვაია“ (ტრენიოვი)
1937 - „ანა კარენინა“ (ტოლსტოი)
1942 - „კრემლის კურანტები“ (პოგოდინი)
ჯილდოები
ნემიროვიჩ-დანჩნეკოს მიღებული აქვს საბჭოთა კავშირის სახალხო არტისტის წოდება (1936 წ.), ლენინის ორდენი, შრომის წითელი ორდენი. არის სსრკ სახელმწიფო პრემიის ლაურეატი (1942, 1943).
ლიტერატურა
რესურსები ინტერნეტში
Сайт: Музей В.И.Немировича-Данченко и Н.А.Корфа с.Нескучное
В. И. Немирович-Данченко
Немирович-Данченко, Владимир Иванович. Фото. 1920-е гг.
რუსი რეჟისორები
დაბადებული 11 დეკემბერი
დაბადებული 1858
გარდაცვლილი 25 აპრილი
გარდაცვლილი 1943
რუსი დრამატურგები
შემოქმედში დაბადებულები
ლენინის ორდენის კავალრები
რსფსრ-ის სახალხო არტისტები
შრომის წითელი დროშის ორდენის კავალრები
სსრკ-ის სახალხო არტისტები
სტალინური პრემიის ლაურეატები
ოფელია ვინტერი

ოფელია ვინტერი (დ. 20 თებერვალი 1974, ბულონ-ბიიანკური, ო-დე-სენა, საფრანგეთი) — ფრანგი მომღერალი, მსახიობი და ტელეწამყვანი.
მამამისი დავიდ ალექსანდრ ვინტერი გასული საუკუნის ცნობილი მომღერალია, ხოლო დედამისი ყოფილი მოდელი, ამჟამად ოფელიას აგენტია. ჰყავს ძმა, რომელიც აგრეთვე მსახიობი და ტელეწამყვანია. როდესაც ოფელია ორი წლისა იყო მისი მშობლები ერთმანეთს გაშორდნენ და იგი მამამისთან ერთად აშშ-ში წავიდა საცხოვრებლად, სადაც დაეფლა ქორეოგრაფიას, ვოკალს, მუსიკასა და სამსახიობო ოსტატობას.
17 წლის ასაკაში ქალაქ პარიზში დაბინავდა დედამისთან და ძმასთან ერთად. 3 წლის განმავლობაში იყო სააგენტო „შანზ-ელიზეს“ მოდელი. 2000 წელს მონაწილეობა მიიღო ფილმში „მეექვსე ელემენტი“, 2001 წელს როლი მიიღო ფილმში „საყვარელი პატარა“, ხოლო 2003 წელს ითამაშა ფილმში „ცუდი ხასიათი“.
რესურსები ინტერნეტში
ფრანგი მსახიობები
ფრანგი მოდელები
ფრანგი ტელეწამყვანები
დაბადებული 1974
დაბადებული 20 თებერვალი
Dokuchaievsk

Dokuchaievsk or Dokuchaevsk is a city in Donetsk Oblast, eastern Ukraine. The city is located on the river Sukha Volnovakha in Kalmiuske Raion. Its population is approximately
History
Starting in mid-April 2014 Russian-backed separatists captured Dokuchaievsk and several other towns in Donetsk Oblast. Since then the city has been under the control by the Donetsk People's Republic.
Demographics
As of the Ukrainian Census of 2001:
Ethnicity
Ukrainians: 66.6%
Russians: 28.2%
Greeks: 2.1%
Moldovans: 1.0%
Belarusians: 0.5%
Language
Russian: 72.1%
Ukrainian: 27.3%
Gallery
References
Cities in Donetsk Oblast
Cities of regional significance in Ukraine
Populated places established in the Russian Empire
1912 establishments in the Russian Empire
Dokuchaievsk urban hromada